**คู่มือสำหรับประชาชน : การขออนุญาตให้ก่อสร้าง ปรับปรุง ต่อเชื่อม สะพานคนเดินข้ามทางสาธารณะ**

**หน่วยงานที่ให้บริการ :** สำนักงานเขตดินแดงกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ตาม พ.ร.บ. ทางหลวง พ.ศ. 2535 ได้กำหนดให้ มาตรา 47 ห้ามมิให้ผู้ใดสร้างอาคารหรือสิ่งอื่นใดในเขตทางหลวง หรือรุกล้ำเข้าไปในเขตทางหลวง เว้นแต่ได้รับอนุญาตเป็นหนังสือจากผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวง ในการอนุญาตผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวงจะกำหนดเงื่อนไขอย่างใดก็ได้ รวมทั้งมีอำนาจกำหนดมาตรการในการจัดการ เพื่อรักษาสิ่งแวดล้อม การป้องกันอุบัติภัย และการติดขัดของการจราจรด้วย

 ผู้ได้รับอนุญาตตามวรรคหนึ่ง ต้องชำระค่าใช้เขตทางหลวงตามอัตราที่กำหนดในกฎกระทรวง

 การอนุญาตตามวรรคหนึ่ง เมื่อมีความจำเป็นแก่งานทาง หรือเมื่อปรากฏว่าผู้ได้รับอนุญาตได้กระทำผิดเงื่อนไขที่กำหนดในการอนุญาต ผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวงจะเพิกถอนเสียก็ได้

อาคารหรือสิ่งอื่นใดที่สร้างขึ้นโดยไม่ได้รับอนุญาต หรือไม่ปฏิบัติตามเงื่อนไขที่กำหนด ให้นำ มาตรา 37 วรรคสาม มาใช้บังคับโดยอนุโลม

 ดังนั้น การยื่นขออนุญาตดำเนินการตามวรรคหนึ่งข้างต้น ซึ่งเป็นการขออนุญาตเพื่อดำเนินการก่อสร้างในเขตทางสาธารณะในความรับผิดชอบของกรุงเทพมหานคร ผู้ขออนุญาตจะต้องดำเนินการจัดทำแบบรายละเอียดที่มีลักษณะรูปแบบภูมิสถาปัตย์ที่สอดคล้องเป็นไปตามนโยบายของกรุงเทพมหานคร ซึ่งจะต้องได้รับความเห็นชอบจากสำนักการโยธาเป็นที่ยุติแล้ว นำมายื่นพร้อมหนังสือแจ้งความประสงค์และรายละเอียดเอกสารหลักฐานเพื่อประกอบการพิจารณา

 พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 มาตรา 10 ผู้อนุญาตต้องดำเนินการให้แล้วเสร็จภายในกำหนดเวลาที่ระบุไว้ในคู่มือสำหรับประชาชน และแจ้งให้ผู้ยื่นคำขอทราบภายในเจ็ดวันนับแต่วันที่พิจารณาแล้วเสร็จ

หมายเหตุ

1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้ เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน

3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558

ดูรายละเอียดเพิ่มเติมได้ที่ www.bangkok.go.th/yota/

**ช่องทางการให้บริการ**

|  |  |
| --- | --- |
|  **สถานที่ให้บริการ**สำนักงานออกแบบ สำนักการโยธา /ติดต่อด้วยตนเอง ณ หน่วยงาน(หมายเหตุ: (111 ศาลาว่าการกรุงเทพมหานคร 2 ถนนมิตรไมตรี แขวงดินแดง เขตดินแดง กรุงเทพมหานคร 10400))  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น.  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 135 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**การตรวจสอบเอกสาร(หมายเหตุ: (สำนักงานออกแบบ สำนักการโยธา))  | 1 ชั่วโมง | สำนักการโยธา |
| 2) | **การพิจารณา**การพิจารณารายละเอียดเพื่อเสนออนุญาต พร้มลงนามอนุญาต(หมายเหตุ: (1. การพิจารณาแบบรายละเอียดด้านวิศวกรรมและอื่น ๆ หน่วยงานสำนักงานออกแบบ สำนักการโยธา เป็นผู้รับผิดชอบ2. การพิจารณาโดยหน่วยงานอื่น เพื่อใช้ประกอบการพิจารณา2.1 คณะกรรมการกำหนดจุดการก่อสร้างสะพานคนเดินข้าม สำนักการจราจรและขนส่ง เป็นผู้รับผิดชอบ2.2 กรณีข้าม คู คลองสาธารณะ การทางพิเศษแห่งประเทศไทย เป็นผู้รับผิดชอบ2.3 กรณีข้ามที่ดินในความรับผิดชอบของหน่วยงาน กรมทางหลวงและหน่วยงานอื่น ๆ เป็นผู้รับผิดชอบ))  | 135 วัน | สำนักการโยธา |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **คำร้องขออนุญาตให้ก่อสร้าง ปรับปรุง ต่อเชื่อม สะพานคนเดินข้ามทางสาธารณะ** **ฉบับจริง** 1 ชุด**สำเนา** 0 ชุด**หมายเหตุ** (ลงนามโดยเจ้าของอาคารหรือผู้ครอบครองที่ดิน หรือผู้รับมอบอำนาจจากบุคคลดังกล่าว โดยยื่นหนังสือขออนุญาตต่อผู้อำนวยการสำนักการโยธา) | สำนักการโยธา |
| 2) | **บัตรประจำตัวประชาชน****ฉบับจริง** 0 ชุด**สำเนา** 1 ชุด**หมายเหตุ** (กรณียื่นแบบบุคคล) | กรมการปกครอง |
| 3) | **สำเนาทะเบียนบ้าน****ฉบับจริง** 0 ชุด**สำเนา** 1 ชุด**หมายเหตุ** (กรณียื่นแบบบุคคล) | สำนักการโยธา |
| 4) | **สำเนาหนังสือจดทะเบียนบริษัท** **ฉบับจริง** 0 ชุด**สำเนา** 1 ชุด**หมายเหตุ** (กรณียื่นแบบนิติบุคคล) | กรมพัฒนาธุรกิจการค้า |
| 5) | **หนังสือมอบอำนาจ****ฉบับจริง** 1 ชุด**สำเนา** 0 ชุด**หมายเหตุ** (กรณีให้บุคคลอื่นกระทำการแทน) | สำนักการโยธา |
| 6) | **แบบรายละเอียดซึ่งได้รับความเห็นชอบจากสำนักการโยธาเป็นที่ยุติแล้ว** **ฉบับจริง** 1 ชุด**สำเนา** 4 ชุด**หมายเหตุ** - | สำนักการโยธา |
| 7) | **รายการคำนวณประกอบแบบ****ฉบับจริง** 1 ชุด**สำเนา** 0 ชุด**หมายเหตุ** - | สำนักการโยธา |
| 8) | **หนังสือรับรองของผู้ประกอบวิชาชีพวิศวกรรมควบคุมระดับสามัญวิศวกรขึ้นไป****ฉบับจริง** 1 ชุด**สำเนา** 0 ชุด**หมายเหตุ** - | สำนักการโยธา |
| 9) | **หนังสือรับรองของผู้ประกอบวิชาชีพสถาปัตยกรรมควบคุมระดับสามัญสถาปนิกขึ้นไปพร้อมแนบสำเนาบัตร****ฉบับจริง** 1 ชุด**สำเนา** 0 ชุด**หมายเหตุ** - | สำนักการโยธา |
| 10) | **เอกสารหลักฐานแสดงสิทธิครองครองเด็ดขาดเหนืออาคาร/ที่ดินที่เกี่ยวข้องต่อเนื่อง** **ฉบับจริง** 1 ชุด**สำเนา** 0 ชุด**หมายเหตุ** (กรณีต่อเชื่อมเข้าอาคาร เช่นสำเนาโฉนดที่ดิน หนังสือขออนุญาตปลูกสร้างอาคาร สัญญาเช่า/ให้สิทธิ์ เป็นต้น) | สำนักการโยธา |
| 11) | **บัตรประจำตัวประชาชน****ฉบับจริง** 0 ชุด**สำเนา** 1 ชุด**หมายเหตุ** (เอกสารของผู้ประกอบวิชาชีพวิศวกรรมควบคุมฯ พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |
| 12) | **บัตรประจำตัวประชาชน****ฉบับจริง** 0 ชุด**สำเนา** 1 ชุด**หมายเหตุ** (เอกสารของผู้ประกอบวิชาชีพสถาปัตยกรรมควบคุมฯ พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **กรณีก่อสร้างด้วยค่าใช้จ่ายของผู้ขออนุญาตทั้งสิ้น**(หมายเหตุ: (ไม่มีค่าธรรมเนียม))  |  **ค่าธรรมเนียม** 0 บาท  |
| 2) | **กรณีการขออนุญาตต่อเชื่อมจากสะพานคนข้ามของ กทม. เดิมเข้าสู่อาคารเอกชน** (หมายเหตุ: (คิดค่าธรรมเนียมร้อยละ 50 ของมูลค่าการก่อสร้างสะพานคนเดินข้ามปัจจุบันที่จะต่อเชื่อม ))  |  **ค่าธรรมเนียม** 50 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | สำนักงานออกแบบ สำนักการโยธา กรุงเทพมหานคร(หมายเหตุ: (111 ศาลาว่าการกรุงเทพมหานคร2 ถนนมิตรไมตรีแขวงดินแดง เขตดินแดง กรุงเทพฯ 10400โทรศัพท์ : 0 2246 0292โทรสาร : 0 2246 0291))  |
| 2) | ศูนย์รับเรื่องราวร้องทุกข์ กรุงเทพมหานคร โทร. 1555(หมายเหตุ: -)  |
| 3) | ฝ่ายโยธา สำนักงานเขตดินแดง 99 ถนนมิตรไมตรี แขวงดินแดง เขตดินแดง โทร./โทรสาร 0 2245 1613 ต่อ 5363 – 5364(หมายเหตุ: -)  |
| 4) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำร้องขออนุญาตก่อสร้างปรับปรุงต่อเชื่อมสะพานคนเดิมข้ามทางสาธารณะ(หมายเหตุ: -)  |

**หมายเหตุ**

ขั้นตอน ระยะเวลา และส่วนงานที่รับผิดชอบ

 ขั้นตอนที่ 1 นับระยะเวลารวมกับ ขั้นตอนที่ 2

รายงานเอกสารหลักฐานประกอบ

 1) สำเนาเอกสารทุกฉบับที่ยื่นขออนุญาตเจ้าของเอกสารนั้นต้องลงลายมือชื่อรับรองสำเนาทุกหน้าทุกแผ่น

 2) หนังสือมอบอำนาจควรมีพยานอย่างน้อย 1 คน ถ้าผู้มอบอำนาจพิมพ์ลายนิ้วมือต้องมีพยานลงลายมือชื่อรับรองไว้ด้วย 2 คน พยานต้องลงลายมือชื่อเท่านั้น การพิมพ์ลายนิ้วมือให้ใช้นิ้วหัวแม่มือซ้าย ถ้ามีความจำเป็นที่จะต้องใช้นิ้วมืออื่นเพราะเหตุใด ให้บันทึกความจำเป็นไว้ในหนังสือด้วย

 3) หนังสือมอบอำนาจ ให้ติดอากรแสตมป์ตามประมวลรัษฎากร

**ข้อมูลสำหรับเจ้าหน้าที่**

**ชื่อกระบวนงาน:** การขออนุญาตให้ก่อสร้าง ปรับปรุง ต่อเชื่อม สะพานคนเดินข้ามทางสาธารณะ

**หน่วยงานกลางเจ้าของกระบวนงาน**: สำนักการโยธา สำนักการโยธา สำนักการโยธา

**ประเภทของงานบริการ:** กระบวนงานที่เชื่อมโยงหลายหน่วยงาน

**หมวดหมู่ของงานบริการ:** อนุมัติ

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
|  1)พ.ร.บ. ควบคุมอาคาร พ.ศ. 2522  |
|  2)พ.ร.บ.ระเบียบบริหารราชการกรุงเทพมหานคร พ.ศ. 2528  |
|  3)พระราชบัญญัติทางหลวง พ.ศ. 2535 แก้ไขเพิ่มเติม พ.ศ. 2549  |

**ระดับผลกระทบ:** บริการทั่วไป

**พื้นที่ให้บริการ:** ส่วนกลาง

**กฎหมายข้อบังคับ/ข้อตกลงที่กำหนดระยะเวลา:** พระราชบัญญัติควบคุมอาคาร พ.ศ. 2522 **ระยะเวลาที่กำหนดตามกฎหมาย / ข้อกำหนด ฯลฯ:** 135.0

**ข้อมูลสถิติของกระบวนงาน:**

 จำนวนเฉลี่ยต่อเดือน 0

 จำนวนคำขอที่มากที่สุด 0

 จำนวนคำขอที่น้อยที่สุด 0

**ชื่ออ้างอิงของคู่มือประชาชน:** สำเนาคู่มือประชาชน 20/12/2016 10:55

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -